11. ekspeditsioon

11. ekspeditsioon oli rahvusvahelise Kosmosejaama 11. alaline meeskond.

Ekspeditsioon saabus koos ESA astronaudi Roberto Vittoriga jaama 16. aprillil 2005. Vittori viibis ISS-is kaheksa päeva ja lahkus jaamast koos 10. ekspeditsiooni meeskonnaga. Ekspeditsiooni meeskonda kuulusid NASA astronaut John L. Phillips ja Roskosmose kosmonaut Sergei Krikaljov, kellest sai jaama 11. komandör. 16. augustil sai komandör Krikaljov kõige kauem kosmoses viibinud inimeseks ja tema kosmoses viibimise kogukestus on 803 päeva 9 tundi ja 39 minutit. Rekord püsis kuni 2015. aastani, mil selle ületas Gennadi Padalka.

18. juunil saabus jaama Vene mehitamata transpordilaev Progress, mis tõi jaama üle kahe tonni varustust. 28. juulil põkkus jaamaga kosmosesüstik Discovery ja see oli esimene kord pärast Columbia katastroofi, kui kosmosesüstik külastas Rahvusvahelist Kosmosejaama. Discovery tõi jaama uue güroskoobi ja 4,1 tonni varustust. Süstik lahkus jaamast 6. augustil. 10. septembril külastas jaama veel üks Progress, mis tõi jaama 2,3 tonni varustust.

3. oktoobril 2005 saabus jaama 12. ekspeditsioon koos kosmoseturisti Gregory Olseniga. Oktoobris 2005 pidi ekspeditsiooniga liituma ESA astronaut Thomas Reiter, kuid kuna Space Shuttle'i missioon STS-121 lükkus edasi ja toimus alles 2006. aastal, sai Reiterist 13. ekspeditsiooni liige.

Meeskond

Viited

Rahvusvahelise kosmosejaama ekspeditsioonid
2005